 

Iniţiative legislative împotriva tabagismului în diferite ţări

 

Cap. 1 Rolul şi evoluţia legislaţiei antitabac

 

Antitabagismul reprezintă obiectivul general al legislaţiei care vizează prevenirea, limitarea mortalităţii şi suferinţelor umane provocate de fumat.

Legislaţia antitabac constituie o condiţie necesară, dar nu suficientă, pentru o campanie de luptă împotriva fumatului şi a bolilor asociate acestuia.

Legile în domeniu sunt ncesare pentru că permit stabilirea unei politici publice, mobilizarea resurselor tuturor organismelor interesate, intensificarea activităţii organizaţiilor benevole şi a asociaţiior. Cu toate acestea, legislaţia nu reprezintă decât un element dintr-un ansamblu de măsuri împotriva epidemiei tabagismului.

Care sunt măsurile ce pot fi întreprinse împotriva epidemiei tabagismului?

•
acţiuni preventive

•
informarea publicului

•
programe educative

•
ajutor acordat persoanelor care vor să renunţe la fumat

•
o politică fiscală şi a preţurilor corespunzătoare

•
strategii economice vizând reducerea producţiei de tutun

•
cercetări sub aspect biologic, comportamental, economic şi social ale fumătorilor

•
supravegherea atentă a efectelor campaniei duse împotriva fumatului.

Pentru toate aceste măsuri legislaţia poate constitui un sprijin.

 

Obiective

Legislaţia antitabac are următoarele obiective:

•
controlarea cultivării tutunului şi fabricării acestuia, promovării şi vânzării tutunului şi a produselor din tutun

•
crearea unei opinii favorabile în rândul populaţiei

•
încurajarea propagandei prin intermediul căreia să se reliefeze caracterul periculos, dăunător al fumatului

•
convingerea tinerilor pentru a renunţa la fumat

•
protejarea sănătăţii nefumătorilor şi a dreptului lor de a respira un aer pur, concomitent cu diminuarea posibilităţii de a fuma pentru fumători

•
încurajarea tuturor fumătorilor de a renunţa la fumat şi cu prioritate a următoarelor categorii:

-tinerii

-femeile (în special cele însărcinate)

-parinţii cu copii mici

-persoanele având probleme cu sănătatea

-muncitorii expuşi la factori de risc în industrie

-cei care au locuri de muncă cu responsabilităţi asupra vieţii altor persoane (piloţi, muncitorii din transporturi publice etc.)

-persoanele care exercită profesii în care trebuie să constituie un exemplu (personalul din serviciul de sănătate şi învăţamânt de ex.)

•
furnizarea justificaţiei şi resurselor necesare vastei campanii de luptă împotriva tabagismului

 

Corelaţia între legislaţia antitabac şi drepturile omului

 

O legislaţie restrictivă declanşează inevitabil polemici privind respectarea drepturilor fundamentale ale omului şi totodată o reacţie a industriei tutunulul faţă de legislaţia privind protejarea oamenilor de pericolul tabagismului.

Industria tutunului consideră că este vorba de un atentat la libertatea comerţului, a presei şi la libertatea opţiunii. De fapt, reacţia industriei faţă de măsurile legislative privind interzicerea publicităţii pentru tutun şi restrângerea dreptului de a fuma în locurile publice nu a fost aceea de a pune în discuţie textul bine fondat al legii, ci de a scoate în evidenţă faptul că aceste măsuri permit autorităţilor publice de a se amesteca în viaţa particulară a persoanelor.

În 1988 Parlamentul canadian a adoptat o lege privind produsele din tutun, care interzice publicitatea şi promovarea acestora. Societăţile transnaţionale producătoare de tutun au pus în discuţie constituţionalitatea legii, argumentând că interzicerea publicităţii la tutun violează dispoziţiile care, în Carta canadiană a drepturilor şi libertăţilor, garantează libertatea de expresie. Guvernul şi-a sprijinit apărarea pe faptul că interzicerea publicităţii la tutun nu reprezintă decât o “limită rezonabilă” a libertăţii de expresie, cea garantată de Carta drepturilor şi libertăţilor.

27 de ţari au interzis complet publicitatea în favoarea tutunului; Noua Zeelandă şi Franţa au interzis de curând publicitatea şi sponsorizarea diferitelor manifestări sportive şi culturale de către industria tutunului.

Noua Zeelandă

În Noua Zeelandă, Legea mediului, care interzice total publicitatea la tutun a fost adoptată în 1990 dupa un studiu aprofundat al Toxic Substances Board. Acesta a analizat modul în care publicitatea în favoarea tutunului incită tinerii să fumeze, dar şi reducerea sensibilă a consumului de tutun înregistrată în ţările în care este interzisă publicitatea. Multe asociaţii au adus argumentul “vânzare autorizată, publicitate autorizată”, dar li s-a răspuns că nocivitatea tutunului poate fi demonstrată, iar publicitatea la tutun a lost limitată începând cu anul 1964 printr-o acţiune voluntară a Departamentului de Sănătate din Noua Zeelandă a Serviciului de Radiodifuziune din Noua Zeelandă şi a societăţilor producătoare de tutun. În plus, în această ţară, tutunul este considerat substanţă toxică, iar vânzarea sa este reglementată de Legea din 1979 privind substanţele toxice. (În aceeaşi manieră, Canada îmbunătăţeşte Legea privind substanţele toxice pentru a putea include şi tutunul în această categorie). În Noua Zeelandă, Legea privind reglementarea substanţelor toxice din 1983 a fost modificată în 1988 pentru a interzice vânzarea tutunului: în anul 1990 s-a interzis vânzarea tutunului tinerilor sub 16 ani.

Franţa

În Franţa, Legea nr. 91-32 din 10 ianuarie 1991, ce impune o interdicţie totală a publicităţii şi sponsorizarii în favoarea mărcilor de ţigări, a intrat în vigoare la 1 ianuarie 1993 pentru a lăsa timp diverselor sectoare sociale de a se adapta acestei restricţii. Parlamentul francez a luat această decizie după 14 ani de experienţă de interzicere parţială a publicităţii în favoarea tutunului precum şi a sponsorizării de către firme producătoare de tutun s-a dovedit insuficientă şi totodată nu a fost respectată. Menţinerea ridicată a consumului de tutun în rândul tinerilor a fost un factor determinant în această problemă. Proiectul de lege a suscitat o dezbatere animată în Parlament şi în presă. Industria tutunului şi cea publicitară au exercitat presiuni mari pentru a împiedica dezbaterea acestui proiect de lege, dar sprijinul dat de opinia publică, consolidată prin 15 ani de educaţie şi informaţie antitabac, a permis Ministerului Sănătăţii să iasă victorios din această bătălie.

Parlamentul francez a ales votarea unei legi fără echivoc şi fără ambiguităţi ce dă clar prioritate sănătăţii publice. Totodată la 22 mai 1992 prin Decretul 92-478 s-au fixat condiţiile de aplicare a interdicţei de a fuma în locurile publice, decret prin care a fost modificat Codul sănătăţii publice. (În anexa acestei lucrări va prezentăm câteva selecţiuni din acest decret)

9 ţări interzic importul şi vânzarea tutunului pentru mestecat şi prizat. În Norvegia, printr-un Regulament din 1989, au fost interzise toate produsele pe bază de nicotină. 

Forme de acţiune guvernamentală

În majoritatea ţărilor ce au programe de luptă împotriva tabagismului, s-a constatat că legislaţia joaca un rol decisiv. În 1990 legi antitabac au intrat în vigoare, în diferite forme, în circa 90 de ţări.

La nivel naţional, forma de legislaţie curentă este legea tip “serie” vizând mai multe aspecte ale luptei împotriva tutunului. De exemplu:

• restricţii impuse publicităţii în favoarea tutunului

• lupta împotriva fumatului în locurile publice

• vânzarea produselor din tutun minorilor.

În ansamblu legile reglementează numeroasele aspecte ale luptei antitabac şi constituie baza juridică pentru un program complet şi polivalent de luptă împotriva tutunului.

Câteva legi, cum este de ex. Legea mexicană din 1983 privind sănătatea şi Legea franceză din 1991, interzic total publicitatea şi promovarea produselor din tutun, conţinând totodată şi măsuri destinate luptei împotriva tutunului şi alcoolismului. Astfel de legi sunt dificil de adoptat deoarece guvernul este confruntat simultan cu opoziţia celor două industrii foarte puternice: cea a tutunului şi cea a alcoolului. Strategiile de luptă diferă pentru cele două produse : lupta antitabac vizează o abstinenţă totală, în timp ce lupta împotriva alcoolismului este destinată prevenirii abuzului de băuturi alcoolice.

În unele ţari, protecţia populaţei împotriva consumului de tutun este înscrisă în Codul sănătăţii publice. În plus, câteva ţări definesc tutunul drept substanţă toxică (Finlanda, Canada, Noua Zeelandă) iar produsele din tutun cad sub reglementarile legii privind aceste substanţe. Unele legi prevăd educaţia sanitară obligatorie în şcoli.

La nivel naţional, în funcţie de sistemul legislativ, decretele, deciziile ministeriale şi reglementările administrative pot avea forţa legii. Adoptate de consiliile de miniştri, de ministerele sanătăţii sau de organisme oficiale, aceste măsuri reglementare sunt câteodată singurele sau principalele mijloace legislative ori dispoziţii administrative care enunţă modalităţile particulare de aplicare a legii principale.

În ţările cu structură federală, legislaţia adoptată la nivel de stat sau provincie capată în plus importanţă (este cazul Argentinei, Canadei sau SUA).

În orice stat, autorităţile locale (la nivel de district, oraş sau comună) pot lua decizii împotriva tabagismului. Astfel de decizii s-au luat, de ex., în ţări din America Latină, Franţa sau în America de Nord. În Canada, 3 provincii şi 14 municipalităţi au luat măsuri pentru a reduce fumatul în locurile publice. În SUA, 43 din cele 50 de state au legiferat limitarea fumatului în locurile publice; în 1989, prin aproape 400 de decizii la nivel de municipii sau district se limitează, în această ţară, fumatul în locurile publice.

Etapele ce trebuie parcurse în elaborarea legislaţiei:

1. anunţarea de către autorităţile locale a intenţiei de legiferare

2. dezbaterile parlamentare în timpul studierii proiectului de lege

3. repercursiunile imediate ale textelor legislative din momentul în care acestea intră în vigoare

4. efectele pe termen lung ale legislaţiei 

Acordurile voluntare

Acordurile încheiate între autorităţile locale şi industria tutunului sunt alte forme de acţiune guvernamentală. În pofida avantajului legislaţiei, câteva ţări continuă să creadă în acordurile voluntare. Acestea definesc pricipiile conform cărora, de ex., fabricanţii acceptă ca pe pachetele de ţigări să figureze avertizări privind efectele fumatului sau să fie respectate restricţiile de publicitate.

Ţările care au adoptat această metodă sunt Germania, Australia, Austria, Danemarca, Marea Britanie, Suedia. Multe din ţările care au încheiat acorduri voluntare cu industria tutunului au revenit asupra lor şi au preferat adoptarea unei legislaţii considerată o metodă de luptă mult mai eficace. Exemplul cel mai recent este dat de Noua Zeelandă care a renunţat la acordul voluntar încheiat cu industria tutunului şi a adoptat în 1990 o lege referitoare la produsele din tutun.

Acordurile voluntare nu sunt mijloacele cele mai eficace pentru reglementarea publicităţii produselor din tutun, sunt complexe şi dificil de controlat şi conduc la diferite interpretări ce pot compromite aplicarea lor. S-a constatat că sunt necesari câţiva ani pentru a negocia astfel de acorduri, ceea ce lasă fabricanţilor timp pentru a găsi soluţii pentru a evita şi totodată pentru a se sustrage restricţiilor impuse şi a insera publicitatea clandestină la televiziune sau de a aplica numele mărcilor de ţigări pe alte produse.

Cum s-au negociat astfet de acorduri în Marea Britanie?

Departamentul Sanătăţii şi Protecţiei Sociale a negociat un acord cu industria tutunului ce prevedea în special ca publicitatea să nu asocieze succesul sportiv cu tutunul. Cu toate acestea, un alt acord încheiat între industria tutunului şi Departamentul Mediului autoriza sponsorizarea unei manifestări sportive de către industria tutunului. Este evident că acest acord reprezintă o violare a primului şi că dispoziţiile anulează spiritul restricţiilor publicităţii.

Aceste acorduri sunt negociate în particular, ceea ce face ca opinia publică să nu ştie de rezistenţa industriei la propunerile ce vizează restricţii importante. Timpul necesar negocierilor acestor acorduri cu diferite servicii guvernamentale lasă industriei tutunului timp de a instala afişe sau panouri publicitare în comerţ înainte de intrarea în vigoare a noilor restricţii. Mai grav, este dificil de a realiza respectarea acordurilor. Industria tutunului, ce cheltuieşte în Marea Britanie peste 100 milioane lire sterline în fiecare an pentru publicitate, are două avantaje de pe urma acordurilor voluntare:

a) impiedică adoptarea unor măsuri legislative eficace;

b) crează impresia că industria tutunului cooperează cu autorităţile şi că abordează ca un partener responsabil problemele ce preocupă publicul.

Ţările care au impus restricţii legislative au obţinut rezultate mai bune în lupta împotriva tabagismului decât cele ce s-au limitat doar la acordurile voluntare cu industria tutunului.

Istoricul legislaţiei

Legislaţia împortiva tutunului în lume s-a derulat în 3 etape:

1. primele texte adoptate în perioada 1890-1960 au interzis vânzarea de tutun minorilor şi au vizat prevenirea riscurilor de incendii în locurile publice

2. legislaţia adoptată în cursul anilor ‘60 şi la începutul anilor 70 a recunoscut legatura între tabagism şi sanătate şi a impus o reglementare precisă a acestui subject, de ex.: publicitatea, etichetarea pachetelor de ţigări, etc.

3. începând cu 1975, adoptarea de legi globale s-a impus, acestea abordând aspecte diverse ale tabagismului

 

1.

Una din primele dispoziţii legislative ce interziceau vânzarea de ţigări minorilor, a fost o ordonantă din 1890 din districtul Columbia prin care vânzarea acestor produse era interzisă minorilor în capitala SUA.

În Norvegia, Legea din 19 aprilie 1899 interzicea vânzarea tutunului minorilor sub 15 ani.

În Canada, o lege ce limita consumul tutunului de către tineri sub 16 ani a fost votată în 1908.

În Noua Zeelandă, persoanele ce vindeau ţigări minorilor sub 15 ani erau pasibili de amendă, în virtutea unei legi din 1927.

În Italia, art. 730 din Codul penal interzice vânzarea de ţigări tinerilor sub 16 ani.

În Scoţia, a dispoziţie similară a fost încorporată în legea din 1908 privind protecţia minorilor, etc.

2.

În cursul anilor ‘60 şi începutul anilor ‘70 măsurile legislative antitabac au fost luate pentru protejarea sanătăţii publice, după publicarea unor studii ştiinţifice şi a unor rapoarte ce arătau pericolul pe care-l reprezenta tutunul pentru sănătate. Demonstrându-se că afecţiunile cardiovasculare şi cancerul la plămâni sunt legate de consumul tutunului, mai multe ţări au început să emită legi antitabac.

Prin Legea 165 din aprilie 1962, Italia a fost prima ţară din Europa Occidentală care a interzis publicitatea la produsele din tutun, chiar dacă această acţiune precoce nu a fost dictată de considerente sanitare ci din motive de ordin comercial, vizând protejarea monopolulul de stat italian asupra tutunului.

În 1965 o lege federală a fost adoptată în SUA pentru a reglementa publicitatea şi etichetatul pachetelor de ţigări. În 1970 şi în cursul anilor următori s-au încheiat acorduri voluntare cu industria tutunului vizând limitarea publicităţii, fixarea concentraţiei maxime pentru gudron şi nicotină şi interzicerea fumatului în locurile publice. Legile din cursul anilor ‘60 şi ‘70 prezintă 2 caracteristici principale:

• textele vizau în mod expres limitarea pericolului pe care-l reprezintă tutunul pentru sănătate

• legile tip vizau probleme particulare şi aveau obiective precise.

În cursul anilor ’70, legislaţia antitabac a cunoscut o noua orientare, prin adoptarea de către câteva ţări a unor texte ce tratau multiple aspecte ale luptei împotriva tabagismului.

În 1970, în Singapore a fost adoptată o legislaţie polivalentă pentru lupta împotriva tabagismului.

În 1973, în Norvegia se promulghează o lege privind măsurile restrictive impozabile asupra comerţului cu produse din tutun începând cu 1 iulie 1975.

3.

În Franţa, o legislaţie polivalentă împotriva tabagismului a fost votată în iulie 1976, după o campanie dusă între 1975 şi 1976 pentru a pregăti opinia publică.

În august 1976, Finlanda a adoptat cel mai complet text pentru acea vreme: legea pentru limitarea consumului de tutun.

În anii 80, mai multe ţări au adoptat măsuri legislative.

■ în 1988, Canada a adoptat o legislaţie antitabac foarte completă: legea ce interzicea toate formele de publicitate şi practic toate formele de promovare ale produselor din tutun; în acelaşi timp, legea privind sănătatea nefumătorilor interzicea fumatul la locul de muncă şi în mijloacele de transport dependente de guvernul federal.

■ Spania şi Portugalia prin decretele din 1982, respectiv 1983, au înlocuit reglementările moderate privind publicitatea, cu restricţii mult mai severe.

■ Prin Decretul regal din 1987, Belgia a interzis fumatul în toate localurile, prevazând amenzi severe

În 1990, Noua Zeelandă a luat măsuri similare prin Legea privind mediul înconjurător ce interzice publicitatea şi activitatea de promovare a produselor din tutun, restrânge fumatul în transporturile şi în locurile publice.

Această evoluţie notabilă a legisiaţiei se explică prin numeroşi factori. Observaţiile din ce în ce mai numeroase arătând pericolul mare pentru sănătate pe care-l reprezintă tutunul şi difuzarea acestor informaţii ştiinţifice au dat un elan puternic acţiunilor guvernamentale.

Recomandări ale organismelor internaţionale

■ În 1972, Consiliul de Miniştri al ţărilor nordice a recomandat membrilor săi (Danemarca, Finlanda, Islanda, Norvegia şi Suedia) interzicerea publicltăţii pentru ţigări şi organizarea unor campanii de informare a publicului asupra pericoluiui pe care-i reprezinta fumatul, în special asupra tinerilor.

■ În 1973, Adunarea Consultativă a Consiliului Europei a recomandat interzicerea publicitaţii la alcool şi tutun în presă, la radio şi televiziune şi în sălile de spectacol.

■ În 1986, Consiliul Comunităţii Europene a adoptat o rezoluţie privind un program de acţiune împotriva cancerului.

Acest program constă în elaborarea cu prioritate a măsurilor destinate limitării şi reducerii consumului de tutun, în special prin reglementarea publicităţii şi a sponsorizării prin etichetarea produselor, printr-o politică fiscală, prin respectarea restricţiilor privind fumatul, prin extinderea zonelor pentru nefumători. Imediat după această rezoluţie, în 1989. Consiliul Miniştrilor Sănătăţii din statele membre ale Comunităţii Europene au adoptat o rezoluţie invitând statele membre să interzică fumatul în locurile publice şi în transportul public.

■ În martie 1990, Parlamentul European a cerut interdicţia totală a publicităţii în favoarea tutunului în 12 ţări din Comunitatea Europeană.

■ În mai 1991, Comisia Europeană a adoptat un proiect de directive privind introducerea unei interdicţii complete a publicităţii în favoarea tutunului în Europa. Excepţie fac doar punctele de vânzare, dar cu condiţia ca panourile publicitare să nu fie vizibile în exterior. Guvernele a trei state din Comunitatea Europeană (Germania, Olanda şi Marea Britanie) continuă să se opună interzicerii publicităţii, chiar dacă 73% dintre europeni sunt favorabili acestei măsuri. Decizia finală va reveni miniştrilor sănătăţii din ţările Comunităţii Europene.

În numeroase ţări, organizaţiile benevole (asociaţiile pentru lupta împotriva cancerulul, asociaţiile cardiologice, organizaţiile profesionale de sănătate şi asociaţiile de cetăţeni) fac presiuni asupra autorităţilor publice pentru a lua măsuri legislative. Pe măsură ce sunt cunoscute efectele fumatului pasiv asupra sănătăţii nefumătorilor, cetăţenii au început să facă presiuni la toate nivelele pentru măsuri împotriva fumatului în locurile publice. Cunoaşterea efectelor nocive ale fumului de ţigară fac din lupta împotriva tutunului o problemă ce priveşte nu numai fumătorii dar şi nefumătorii.

Ţările în curs de dezvoltare au început şi ele să adopte legislaţie antitabac.

Tipuri de legislaţie

Comitetul Organizaţiei Mondiale a Sănătăţii definea, în 1979, două categorii principale de măsuri împotriva tutunului:

1. reglementări care vizează modificări în materie de fabricaţie, de reclamă şi de vânzare a ţigărilor

2. reglementări care vizează modificarea obiceiurilor fumătorilor

Cap. 2 Reglementarea publicităţii şi promovării vânzării

Bugetul total şi creşterea cheltuielilor pentru publicitate arată importanţa pe care industria tutunului o acordă publicităţii. În 1978, bugetul publicitar global al conglomeratelor transnaţionale ale tutunului s-a ridicat la 1,8 miliarde dolari. Zece ani mai târziu, în 1988, industria tutunului cheltuia în SUA 3,27 miliarde dolari pentru publicitate şi promovare, aproape dublu faţă de 1978 şi cu o creştere de 26,9 % în raport cu cheltuielile făcute în SUA în 1978. Din 1975 până în 1988, cheltuielile totale pentru publicitatea şi promovarea vânzărilor la ţigari au crescut mai mult de şase ori.

Sponsorizarea unor manifestări sportive de către societăţi

producătoare de tutun

Pentru cheltuieile considerabile ale societăţilor multinaţionale de tutun din lume destinate sponsorizării manifestărilor sportive şi culturale, o formă de promovare ce asociază tutunul sanătăţii şi plăcerii, nu există cifre. Sponsorizarea vizează nu numai publicul ce asistă la acest fel de manifestări ci, în mod special, publicul enorm, constând în copii şi adolescenţi, ce privesc aceste manifestări la televizor. În ultimii ani, industria tutunului şi-a mărit cheltuielile pentru sponsorizare. Între 1980 şi 1983, în SUA, bugetul total pentru publicitate a crescut cu 30 %, dar bugetul pentru promovarea produselor a fost practic dublat. În 1988, în SUA, cheltuielile pentru publicitate şi sponsorizarea manifestărilor sportive au fost de 84 milioane dolari. În 1990 societatea Philip Morris a consacrat 15 milioane dolari doar pentru sponsorizarea manfestărilor culturale în SUA.

Importanţa publicităţii

Publicitatea este indispensabilă expansiunii firmelor din această branşă a industriei. Industria tutunului pretinde că publicitatea nu este destinată creşterii consumului ci doar pentru a-şi menţine partea din piaţă, pentru a evita schimbarea mărcii de către consumatori şi pentru promovarea ţigărilor cu conţinut redus de gudron şi nicotină. Pentru cele 250 de sortimente care se comercializează în SUA, sunt şase mari societăţi. Problema schimbării tipului de ţigări consumate nu poate justifica miliardele consacrate publicităţii chiar dacă considerăm că 10 % din cei 55 de milioane de fumători americani schimbă marca ţigărilor, ceea ce reprezintă cheltuieli de 345 dolari/fumător infidel. În Hong Kong, lansarea ţigărilor pentru femei Virginia Slims, nu a fost destinată evitării schimbării marcii, ci pentru a crea o piaţă în rândul femeilor.

Argumentul conform căruia publicitatea este necesară pentru asigurarea promovării ţigărilor cu conţinut redus de gudron şi nicotină este uşor de respins deoarece s-a constatat că ţigările uşoare nu conţin mai puţină nicotină decât cele considerate tari. În plus, există alte strategii pentru publicitatea în favoarea mărcilor cu conţinut redus de gudron ştiindu-se că textele legislative autorizează guvernele să fixeze limitele maxime pentru gudron, nicotină şi monoxidul de carbon.

Un studiu realizat în 33 de ţări în perioada 1970-1986, la cererea departamentului Toxic Substances Board din Noua Zeelandă, asupra relaţiei dintre politica de promovare şi tendinţele consumului de tutun a arătat importanţa determinantă a publicităţii în creşterea consumului.

În ţările în care publicitatea a fost total interzisă sau în care interzicerea a fost impusă din motive sanitare, cantitatea de tutun consumată de adulţi s-a diminuat rapid. În ţările în care promovarea tutunului a fost autorizată, creşterea consumului de tutun s-a făcut într-o manieră evidentă.

În ţările unde industria tutunului este monopol de stat, se continuă publicitatea, ceea ce dovedeşte că scopul publicităţii este de a creşte consumul şi nu de a proteja o parte din piaţă.

În multe ţări creşterea tabagismului în rândul tinerilor şi femeilor îngrijorează, mai ales că publicitatea este asociată tineretulul, sportului, frumuseţii naturii, independenţei, virilităţii, feminităţii şi seducţiei. În urma unei anchete efectuate în Marea Britanie în februarie 1984 a rezultat că mărcile de ţigări sunt cunoscute mai bine de către copii datorită manifestărilor sportive transmise de televiziune (manifestări sponsorizate de industria tutunului), arătând astfel influenţa publicităţii asupra tinerilor.

Un studiu efectuat în SUA în 1991, a arătat că publicitatea mărcii Camel (prin afişe reprezentând un personaj de benzi desenate, caricaturizând un celebru agent secret şi un detectiv bine cunoscut dintr-un serial de televiziune) a avut o influenţă enormă asupra tinerilor. Proporţia fumătorilor în rândul celor de 18 ani ce cunoşteau marca Camel a crescut de la 0,5 % la 32,8 %, ceea ce reprezintă o creştere a vânzărilor de la 6 milioane dolari pe an la 476 milioane dolari pe an, adică un sfert din vânzările totale ale mărcii Camel.

Numeroase guverne şi-au exprimat refuzul faţă de argumentul “vânzare autorizată, publicitate autorizată” invocat de industria tutunului. În multe ţări, vânzarea de ţigări minorilor nu este legală. S-a demonstrat că tutunul, contrar alcoolului, este dăunător sănătăţii chiar şi în doze mici şi nu poate avea nici o justificare publicitatea în favoarea sa.

Publicitatea este una din armele puternice ale industriei tutunului. În primul rând, ea transmite mesajul conform căruia fumatul este acceptat în societate, fiind chiar agreabil şi sofisticat. Asociind tutunul cu tinereţea, sportul, cu frumuseţea naturii şi cu sexualitatea, publicitatea în favoarea tutunului încurajează oamenii să fumeze, chiar dacă industria pretinde că publicitatea vizează numai protejarea părţii sale de piaţă. În al doilea rând, veniturile substanţiale pe care ziarele şi revistele le obţin din publicitate, au efect decisiv asupra politicii redacţionale şi suprima publicarea articolelor despre efectele tutunului asupra sănătăţii.

În ţările în care s-au adoptat măsuri ce reglementează publicitatea, industria tutunului s-a străduit să dea numele mărcilor de ţigări altor produse ce fac indirect publicitate în favoarea tutunului, de ex. cizmele Camel în Norvegia, chibriturile Camel şi brichetele Marlboro în Belgia, hainele pentru timpul liber Marlboro în Suedia, etc.

Cazuri de evitare a restricţiilor impuse publicităţii au fost observate în mod egal în diferite ţări. În Franţa, o societate producătoare de produse din tutun făcea publicitate pentru cutii de chibrituri şi brichete pe care apărea imaginea ţigărilor. În urma procesului intentat acestei societăţi, tribunalul a hotărăt că acest afişaj este contrar dispoziţiei legii privind lupta împotriva tabagismului. S-a hotărât că afişajul este perceput ca o publicitate în favoarea unei mărci cunoscute de ţigări.

Industria tutunului încearcă să facă cunoscut numele produselor sale şi să amelioreze imaginea sa finanţând şi împrumutând numele mărcilor de ţigări diferitelor manifestări sportive şi artistice. De ex. societatea Philip Morris a finanţat campanii teatrale, galerii de artă, expoziţii, reprezentaţii de dans şi balet.

Tabagismul a început să regreseze în ţările industrializate, conglomeratele transnaţionale ale tutunului dirijându-şi acum eforturile de promovare a mărcilor de ţigări spre ţările în curs de dezvoltare, în care strategiile de comercializare nu sunt încă reglementate.

În Pakistan, publicitatea în favoarea tutunului la radio şi televiziune a crescut de 6 ori în perioada 1976-1981. În Hong Kong, în 1988, Marlboro era societatea cu bugetul publicitar cel mai ridicat, 10,39 milioane dolari, ceea ce reprezintă o creştere de 137 % în raport cu anul 1987.

Principalele justificări ale limitării publicităţii

Aparătorii sănătăţii publice preconizează o limitare a publicităţii în favoarea tutunului având aceleaşi motive ca şi industria tutunului şi anume pentru ca publicitatea duce la creşterea vânzărilor şi consumului de tutun, încurajează fumătorii să continue a fuma, incită tinerii să fumeze şi crează o ambianţă în care tabagismul este considerat acceptabil din punct de vedere social.

Principalul motiv de interzicere a publicităţii în favoarea tutunului este eliberarea tinerilor de presiunile exercitate asupra lor pentru a se apuca de fumat. Interzicând asocierea tutunului cu manifestările sportive şi culturale, se protejează copii şi tinerii de formele de publicitate în favoarea tutunului.

În Canada se încurajează populaţia în pregătirea unei noi generaţii de nefumători. Restricţiile impuse publicităţii şi denumirii manifestărilor sportive şi culturale cu numele mărcilor de ţigări sunt indispensabile pentru a reduce consumul de tutun în ţările industriale şi pentru a preveni ofensiva tutunului în ţările în curs de dezvoltare.

Restricţiile impuse publicităţii scutesc presa scrisă de dependenţa faţă de veniturile provenite din industria tutunului, permiţându-i să informeze publicul despre influenţa tutunului asupra sănătăţii. Prin eliminarea publicităţii, autorităţile publice dau ajutor şi credibilitate campaniilor de educaţie sanitară.

Publicitatea se răsfrânge în mod egal asupra vitezei de răspândire a tutunului în societate. Deoarece publicitatea vehiculează ideea că fumatul este agreabil şi că tutunul este un produs de înaltă calitate, restricţiile impuse publicităţii vizează protejarea consumatorilor împotriva publicităţii neadevărate sau amăgitoare şi împotriva publicităţii ce crează false valori şi dăunează sanătaţii publice. Ultimele restricţii impuse publicităţii reprezintă contribuţii la reducerea tabagismului, inacceptabil din punct de vedere social, şi la instaurarea unei societăţi fără tutun.

Interzicerea totală a publicităţii în favoarea produselor din tutun

Toate elementele privind efectele publicităţii asupra consumului de tutun şi numărul deceselor datorate acestuia au determinat interzicerea totală a publicitaţii în favoarea tutunului în mai multe ţări. La 1 februarie 1991 astfel de măsuri erau în vigoare în 27 de ţări. Interzicerea publicităţii în favoarea tutunului a fost adoptată din raţiuni sanitare, politice, comerciale şi religioase. Dar indiferent de motivele pentru care au fost adopate, legile sunt benefice pentru sănătatea publică.

La începutul anilor ’70, Finlanda, Islanda şi Norvegia au fost primele ţări care au interzis total publicitatea în favoarea tutunului din raţiuni sanitare.

În Singapore, Legea din 1970 privind interzicerea fumatului în locurile publice comportă practic o interzicere totală a acestuia.

Spania, în 1982 şi Portugalia, în 1983, au înlocuit reglementările moderate ale publicităţii printr-o interzicere totală a acesteia.

Canada, în 1988, şi Noua Zeelandă în 1990, sunt primele ţări anglofone care au adoptat măsuri legislative interzicând publicitatea.

La 10 ianuarie 1991, Franţa a adoptat o lege ce interzice toate formele de publicitate împotriva tutunului şi produselor din tutun şi care impune şi limitari stricte promovării băuturilor alcoolice.

La 1 aprilie 1992 guvernul federal australian a decis interzicerea publicitaţii în favoarea tutunului.

Legislaţia privind interzicerea publicităţii în favoarea tutunului a fost adoptată din motive diverse. În opt ţări din Europa Orientală nu există o legislaţie care să reglementeze publicitatea pentru bunurile de consum, inclusiv tutunul. În China, legislaţia privind tutunul nu s-a modificat din anii 80. În Taiwan, Italia şi Thailanda, publicitatea în favoarea tutunului a fost interzisă din raţiuni comerciale, iar în Algeria, Irak, Iordania, Mozambic şi Sudan, din motive religioase.

27 de ţări interzic toate formele de publicitate în favoarea produselor din tutun. Pentru a para obiecţiile conform cărora manifestările sportive şi culturale sunt tributare ajutorului financiar ai industriei tutunului, statul Victoria din Australia a adoptat o strategie novatoare, adopată şi de alte state australiene, constând în impunerea unei taxe asupra tutunului. Legea din 1990 privind lupta împotriva tabagismului în Australia Occidentală a permis crearea Fundaţiei Australiei Occidentale pentru promovarea sanătăţii. Aceasta vizează oferirea unor posibilităţi de finanţare a activităţilor sportive şi culturale susţinute până acum de industria tutunului. Ea va finanţa de asemenea un număr mare de activităţi sportive, recreative şi artistice încurajând un mod de viaţă sănătos şi campanii de promovare a sănătăţii. Ea va subvenţiona organizaţiile însărcinate cu promovarea sanătăţii precum şi cercetările asupra acesteia. Fundaţia va fi finanţată din fondurile publice destinate acestor scopuri şi prin creşterea impozitelor asupra tutunului, ce au crescut de la 35 la 50%. Se estimează că industria tutunului cheltuieşte 1,5-1,7 milioane dolari australieni pentru sponsorizarea manifestărilor sportive şi culturale numai în Australia Occidentală.

În Noua Zeelandă, Legea din 1990 privind mediul înconjurător instituţionalizează de asemenea ideea înlocuirii finanţării manifestărilor sportive şi culturale sposorizate până acum de industria tutunului, excepţie făcând manifestările internaţionale.

În câteva ţări, sponsorizarea făcută de industria tutunului a fost interzisă fără să se găsească alte mijloace financiare. În Irlanda, regulamentul din 1986 privind produsele din tutun prevede că nici o manifestare sportivă nu va putea fi sponsorizată de către industria tutunului.

În Franţa, Legea din 1991 privind lupta împotriva tabagismului şi alcoolismului interzice toate formele de publicitate pentru fabricanţii sau distribuitorii de produse din tutun.

Doar câteva ţări - Bolivia, Canada, Finlanda, Franţa, Irlanda, Islanda, Norvegia, Noua Zeelandă şi Portugalia - au adoptat legi ce interzic în mod expres publicitatea indirectă în favoarea produselor din tutun prin folosirea numelui produselor din tutun pentru alte bunuri şi servicii, strategie folosită frecvent de industria tutunului pentru a ocoli restricţiile privind publicitatea.

În Finlanda, în scopul interzicerii publicitaţii clandestine, un amendament al Legii din 1976 privind tabagismul propune ca societăţile care comercializează produse din tutun să certifice că numele produsului sau alte mesaje şi embleme ce figurează pe pachetele individuale să nu facă referiri la numele unui produs bine cunoscut.

Legea privind produsele din tutun adoptată de Canada în anul 1988 interzice publicitatea în favoarea tutunului în presă, la radio şi televiziune, nu autorizează afişele publicitare în punctele de vânzare, limitează cheltuielile afectate sponsorizării manifestărilor sportive şi culturale la sumele cheltuite în 1987 şi stipulează că nici o reprezentare vizuală a produselor din tutun sau a mărcilor comerciale nu este autorizată; interzice distribuirea gratuită a produselor din tutun; interzice parafarea altor produse cu numele mărcilor de tutun. Legea are ca obiectiv eliminarea progresivă dar completă a publicităţii în favoarea tutunului.

Singura excepţie o constituie sponsorizarea manifestărilor sportive şi culturale. Acestea pot fi în continuare “botezate” dar numai cu numele complet al societăţii producătoare sau distribuitoare de produse din tutun, pentru ca nici o publicitate în favoarea tutunului sau o imagine reprezentând produsele din tutun să nu fie utilizate. Industria tutunului ocoleşte această dispoziţie prin crearea unor societăţi ecran purtând numele marilor mărci de ţigări.

Industria tutunului a combătut energic legislaţia şi chiar a intentat procese pentru a obţine invalidarea legii ce reglementează produsele din tutun, considerând-o contrară Cartei canadiene a drepturilor omului. La 26 iulie 1991, Curtea Superioară din Quebec a hotărât că Legea ce reglementează produsele din tutun este neconstutuţională şi că violează dispoziţiile privind libertatea comercială prevăzută în Cartă. Guvernul canadian a făcut apel în urma acestei decizii la Curtea de Apel din Quebec.

În Franţa, Legea privind lupta împotriva tabagismului şi aicoolismului din 1991 reglementează publicitatea în favoarea tutunului şi impune o interdicţie totală tuturor formelor de publicitate directă şi indirectă şi a sponsorizării manifestărilor (sportive şi culturale) de fabricanţii produselor din tutun. Raportul Comisiei arată că în această ţară au fost înregistrate 60.000 de decese în 1985 cauzate de consumul de tutun, adică 12 % din mortalitatea totală. Chiar dacă raportul constată între anti 1977-1988 o diminuare cu 7 % a consumului de tutun în rândul tinerilor, acesta conţine însă şi statistici alarmante: 32,5 % dintre adolescenţii între 12 şi 18 ani fumează; în fiecare an, 250.000 de tineri între 15 şi 16 ani încep să fumeze, 70-80.000 de persoane între 40 şi 50 de ani mor de cancer; 65 % dintre fumători încep să fumeze înainte de vârsta de 13 ani, iar 90 % înainte de 20 de ani. Tinerii percep mesaje contradictorii: pe de o parte, cele ale campaniilor antitabac iar pe de altă parte publicitatea magulitoare ce asociază tutunul plăcerii, succesului, virilităţii. Raportul prezentat Adunării Naţionale estimează că această situaţie justifică intervenţia legislativă.

Legea din 1976, modificată în 1989, ce impunea restricţii pentru publicitate nu a fost nici respectată nici aplicată. Adunarea Naţională a ales atunci impunerea unei restricţii totale pentru publicitate. O perioadă tranzitorie a fost autorizată până când legea a intrat în vigoare.

Această cotitură a legislaţei relevă un interes considerabil din punct de vedere al luptei împotriva tabagismului. Timp de 14 ani, între 1960 şi 1990 Franţa a adoptat o legislaţie ce reglementează strict publicitatea în favoarea tutunului, dar nu este suficientă pentru ca să împiedice tinerii să înceapă a fuma. O lege clară, fără ambiguităţi este necesară pentru a împiedica epidemia tabagismului. O astfel de lege marchează o nouă etapă din punct de vedere al promovării sănătăţii publice. Este una din puţinele legi care abordează în acelaşi timp tabagismul şi alcolismul, în timp ce restricţiile privind publicitatea în favoarea băuturilor alcoolice vizează evitarea abuzului de alcool, interdicţia totală a publicităţii în favoarea tutunului vizează eliminarea totală a consumului de tutun.

În Suedia, publicitatea în favoarea tutunului a fost limitată după mult timp. În 1990, un proiect de lege propus de Comitetul de luptă antitabac, propunea interzicerea totală a tuturor formelor de publicitate, directă şi indirectă, în favoarea tutunului. Informaţiile privind preţul, conţinutul de gudron etc. pot fi afişate pentru informarea consumatorului. Numele mărcilor de ţigări nu pot fi expuse în vitrina sau în exteriorul punctului de vânzare, dar termenul generic de “tutun” sau “ţigări” poate fi imprimat pe afişe în exteriorul magazinului. Toate formele de publicitate în mass-media şi în punctele de afişare, cât şi publicitatea prin corespondenţă, distribuirea gratuită de eşantioane din produse şi sponsorizarea manifestărilor sportive şi culturale de către industria tutunului sunt interzise. De asemenea este interzisă reproducerea produselor din tutun în anunţurile publicitare sau promoţionale în favoarea unor produse.

Atenţionarea populaţiei asupra pericolului pe care-l reprezintă

tutunul pentru sănătate

Toate anunţurile publicitare trebuie să fie însoţite de o punere în gardă privind pericolul pe care-l reprezintă tutunul pentru sănătate şi indicarea conţinutului de gudron şi nicotină. Scopul acestei puneri în gardă poate fi rezumat astfel:

• atenţionarea publicului despre pericolul pe care-l reprezinta consumul de tutun

• servirea ca punct de plecare pentru un program de educaţie sanitară

• creşterea rolului autorităţilor sanitare în cadrul politicii antitabac

Concluzii

Experienţa dobândită cu ajutorul diferitelor tipuri de legislaţie ce reglementează publicitatea şi promovarea în favoarea tutunului duce la următoarele concluzii:

1. legislaţia este indispensabilă. Acordurile voluntare cu industria nu sunt suficiente pentru limitarea promovării produselor din tutun

2. interdicţia parţială a publicităţii şi a sponsorlzării este necesară dacă se doreşte reducerea rapidă şi sensibilă a consumului de tutun. Ele sunt adesea ocolite şi permit industriei tutunului sp-şi redesfăşoare resursele într-o altă formă de publicitate înca autorizată

3. interdicţia totală a publicităţii şi a sponsorizării este indispensabilă dacă se doreşte reducerea rapidă şi sensibilă a consumului de tutun. În 1979 raportul Comitetului Organizaţiei Mondiale a Sănătăţii a recomandat interzicerea totală a tuturor formelor de publicitate şi promovare a produselor din tutun. În 1990 Adunarea Mondială a OMS a cerut statelor membre să impună restricţii progresive în vederea eliminării tuturor formelor de publicitate directă şi indirectă în favoarea tutunului. Conferinţa europeană asupra produselor din tutun ce a avut loc la Madrid în anul 1988 a recomandat interzicerea publicităţii în favoarea produselor din tutun.

Conferinţa europeană privind politica antitabac din 1988 de la Madrid a ales sloganul “este posibil”. Şi 27 de ţări au demonstrat că acest lucru este posibil.

Recapitulare sub formă de tabele a legislaţiei în vigoare în diferite ţări

 

 

Tabel 1 - Reglementarea publicităţii şi promovării produselor din tutun

 

Ţări
Interdicţie
Restricţii în
Restricţii în
 Restricţii aplicabile


 totală
mass-media
sponsorizare
 conţinutului, formatului





 amplasamentului





 anunţurilor





 publicitare

 

 

Canada
 X
 X
 X
 XM

SUA

 X

 M

Germania

 X

 M

Austria

 X

Belgia

 X

 XM

Bulgaria
 X

Danemarca

 X

Spania

 X

Finlanda
 X

 X

Franţa
 X

 X

Grecia

 X

Ungaria
 x


 XM

Irlanda

 X
 X
 XM

Islanda
 X

 X

Italia
 X

Luxemburg

 X
 X
 X

Norvegia
 X

 X

Olanda
 X

Polonla
 X

Portugalia
 X

 X
 XM

Marea

 (X)
 (X)
 M

Britanie

Suedia

 X

 XM

Australia

 X
 X

Noua Zeelandă
 X

 X

 

M = Avertizare sanitară obligatorie

(X) = Dispoziţii fixate prin acord voluntar

 

 

 

 

 

 

 

 

Tabel 2 - Avertizare sanitară şi indicaţia conţinutului de gudron şi nicotină

(G/N)

Ţări
 Avertizare
 Etlchetare a
 Indicaţia


 sanitară
 pachetelor de
 conţinutului în



 ţigări
 G/N

 

Canada
 X
 X
 X

SUA

 X
 (X)

Germania
 X
 X
 X

Austria
 X
 X
 X

Belgia
 X
 X
 X

Bulgaria
 X

Danemarca
 X

 X

Spania
 X

 X

Finlanda
 X

 X

Franţa
 X
 X
 X

Grecia
 X
 X

Ungaria
 X 

Irlanda
 X
 *

Islanda
 X
 X

Luxemburg
 X
 X
 X

Norvegla
 X

 X

Olanda
 X

 X

Portugalia
 X
 *
 X

Marea Britanie
 (X)
 *

Suedia
 X
 X
 X

Elvetla
 X

 X

Australia
 X
 *
 (X)

Noua Zeelandă
 X
 *
 X

(X)
Dispoziţii fixate prin acord voluntar

* Interdicţie totală

 

Tabel 3 - Restricţii aplicabile în punctele de vânzare

Ţara
Instituţii
 Stabilimente

Şcoli
Diverse


publice
 de sănătate

Bulgaria


 X

Spania

 X

 X

Malta

 X

Olanda
 X
 X

 X
 X

Marea Britanie



 X

India
 X

Thailanda

 X

Tabel 4 - Restricţii în locurile publice


Ţari
Stabilimente
Şcoli
Transporturi
Lifturi
Restaurante
 de sănătate

 publice

Canada
 X
X
 X
X
X

SUA
 X
X
 X
X
X

Arabia X
 X X

Saudită

Egipt


X

Iordania


X

Maroc

Germania
X
X
X

Austria


X

Belgia
X
X
X
X
X

Bulgaria
X
X
X

Danemarca
X
X
X

Spania
X
X
X
X

Finlanda
X
X
X
X

Franţa
X
X
X
X
X

Suedia
X
X
X
X
X

Portugalia
X
X
X

X

Australia


X

Noua
X
X X
X
X

Zeelandă

Tabel 5 - Restricţii la locul de muncă


Ţări
 Legi
Organizaţii
Stabilimente
Şcoli



 generale
 publice
de sănătate

Canada

X
X
X

SUA

X
X
X

Germania
X

Austria
X

Belgia
X

Bulgaria
X

Danemarca

X
X
X

Spania
X

Franta
X

Irlanda
X

Islanda
X

Norvegla
X

Polonia
X

Suedla
X

Australia

Victoria
X

Noua Zeelandă
X
X
X
X

Tabel 6 - Prevenirea tabagismului în rândul tinerilor


Ţara
Interdicţia
Restricţie la
Interdicţia
Restricţia


 vânzării vânzarea prin vânzării în
 publicităţii


 pentru
 distribuitoare
 şcoli
 ce poate


 minori
 automate

 influenţa





 tinerii

Canada
 X
 X
 X 
 X

SUA
 X
 X
 X
 X

Belgia

 X

 X

Spania
 X
 X
 X

Luxemburg


X

Norvegia
X

Marea Britanie
X

Finlanda

X
X

Franţa


X

Irlanda
X
X
X

Australia
X
X

Tabel 7 - Educaţie sanitară antitabac

Ţari
 Educaţie publică
 Educaţie în şcoli
 Destinare de




 credite

Canada
 X
 X

SUA
 X
 X
 X

Arabia Saudită
 X

Belgia
 X
 X

Spania

 X

Finlanda
 X

 X

Franţa

 X

Islanda
 X
 X
 X

Suedia
 X
 X

Australia

Quensland X

 X

Victoria X
 X
 X

 

Traducere realizată după L’action legislative contre l’épidémie mondiale de tabagisme: Genčve, 1995

 

 

 

 

 

 

 

 

Anexa I

 

FRANŢA

Decretul 92-478 din 29 mai 1992 privind interzicerea fumatului în locurile publice şi modificările Codulul sanătăţii publice (selecţiuni)

 

Titlul I

Dispoziţii generale

 

Art. 1 Interdicţia de a fuma se aplică in toate locurile inchise şi acoperite frecventate de public sau care constituie locuri de muncă.

Ea se aplică atăt in mijloacele de transport in comun, cat şi in şcoli, colegii şi licee publice li in locurile neacoperite frecventate de elevi

Art. 2 Interdicţia de a fuma nu se aplică in locurile special puse la dispoziţia fumătorilor. Aceste locuri sunt stabilite de persoane sau organisme, publice sau particulare, cu aprobarea celui care le deţine, ţinând cont de mărimea acestora, condiţiile de utilizare, de aerisire şi ventilatie, şi de obligativitatea de a asigura protecţia nefumătorilor.

Art. 4 Este interzis fumatul in localurile inchise sau acoperite, in sălile de recepţie sau de reuniune, sali de aşteptare, localuri rezervate odihnei, sportului sau culturii, localurile sanitare.

 

TitluI II

Dispoziţii particulare privind locurile publice şi mijloacele de transport in comun

 

Art. 8 In incinta spaţiilor de invăţămân publice sau private, precum şi în toate localurile utilizate pentru învatamânt, sali specfice, distincte de cele rezervate profesorilor, pot fi puse la dispoziţia profesorilor şi a persoanelor fumătoare.

Art. 11 In aeronavele comerciale franceze sau in cele exploatate conform reglementarilor franceze, cu excepţia zborurilor interne cu o durată mai mica de două ore, pot fi rezervate locuri pentru fumători, cu condiţia respectării protecţiei nefumătorilor.

Art. 12 La bordul navelor de comert şi de transport fluvial, exploatate conform reglementarllor franceze, pot fi amenajate spaţii pentru fumători, eventual modulate, in limita a 3 % din suprafaţa barului, a locurilor de odihna şi a cabinelor colective.

Art. 13 In localurile comerciale unde sunt consumate alimente şi băuturi, cu excepţia vagoanelor restaurant din trenuri, pot fi amenajate spaţii pentru fumători.

 

Titlul Ill

Sancţiuni

 

Art. 14 Vor fi sancţionate prin amenzi toate persoanele care fumează în locurile menţionate in art. 1, cu excepţia spaţilor cu destinaţie specială pentru fumători.

 

 

CONSILIUL EUROPEI

Recomandarea 1101 / 1989 privlnd protecţia nefumătorilor

 

Constatând că fumatul continuă să fie principala cauză a mortalităţii premature în Europa (aproximativ o jumatate de milion de persoane in fiecare an):

Numeroase studii demonstrând că fumul de ţigara nu doar deranjeaza, dar pune in pericol sănătatea nefumătorilor:

Preocupaţi de creşterea numărului de fumători in rândul tinerilor:

Considerând că este indispensabil ca guvernele să ia măsuri pentru incurajarea fumătorilor de a renunta la fumat şi pentru a garanta dreptul nefumătorilor de a nu fi expuşi la fumul de ţigara:

Încântaţi de decizia aprobată de Parlamentul European de a interzice fumatul in toate salile sale de reuniune;

Sprijinind Rezolutia Comitetului regional pentru Europa a Organizaţiei Mondiale a Sănătătii EUR/RC37/R9, adoptata in septembrie 1987, ce incurajează statele membre in promovarea măsurilor vizând protejarea nefumătorilor;

Recomandărn Consiliului de Miniştri:

A. Să invite insistent statele membre:

• să puna in aplicare politici multisectoriale globale privind tabagismul, în colaborare cu organismele interguvernamentale şi nonguvemarnentale

• sa incurajeze educatia sanitară, arătând riscurile tabagismului şi protejând dreptul nefumătorilor;

• sa stabilească regulamente ce interzic fumatul in locurile publice închise, in transportul in comun şi aerian, in localurile unde se manipulează produse alimentare. in locurile rezervate odihnei şi practicării sportului la locul de muncă (cu excepţia locurilor rezervate fumătorilor) şi in toate locurile unde se se pot proteja nefumătorii de fumul de ţigară.

B. de a lua iniţativa elaborarii unei carte europene privind tabagismul

C. de a garanta protecţia nefumătorilor în salile de reuniune sau in birourile situate in clădirea Consiliului Europei

